ઉશ્કેરાટભર્યા વાતાવરણમાં ધાંધલધમાલ અને શાસક-વિપક્ષના ધારાસભ્યો આક્ષે-પ્રતિઆક્ષેપ કરતા હતા ત્યારે કોંગ્રેસના ધારાસભ્ય પ્રતાપ દૂધાત અને ભાજપના જગદીશ પંચાલ વચ્ચે બોલાચાલી થઈ હતી. દૂધાત પોતાની જગ્યાએથી પંચાલ તરફ ધસી આવ્યા અને માઇક તોડીને પંચાલને ફટકાર્યું હતું. પંચાલ જગ્યા પરથી ખસી જતાં તેમનો બચાવ થયો હતો. અધ્યક્ષે તરત જ દૂધાતને સત્રની સમાપ્તિ સુધી સસ્પેન્ડ કર્યા હતા અને ગૃહની કાર્યવાહી દસ મિનિટ મોકૂફ રાખવાની જાહેરાત કરી હતી.